# name
Exposició: Llibres d’educació matemàtica a Catalunya (segle XX) al CRAI Biblioteca de Matemàtiques. Juliol 2016

# metadata.dc.description[].value
Material elaborat pel CRAI Biblioteca de Matemàtiques.

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Juliol de 2016.

# metadata.dc.description.abstract[].value
Amb motiu del Congrés Català d’Educació Matemàtica que tindrà lloc a la Universitat de Barcelona els propers dies 11, 12 i 13 de juliol, el CRAI Biblioteca de Matemàtiques organitza l’exposició bibliogràfica Llibres d’educació matemàtica a Catalunya (segle XX) que es podrà visitar entre l’11 i el 15 de juliol.
 
El Congrés Català d’Educació Matemàtica està organitzat conjuntament per la Facultat de Matemàtiques de la Universitat de Barcelona i la Federació d’Entitats per a l’Ensenyament de les Matemàtiques a Catalunya (FEEMCAT), i s’adreça als mestres i professors de matemàtiques de tots els nivells.
 
La mostra, reuneix bona part de l’obra de vint-i-vuit professors en actiu al llarg del segle XX, referents en educació matemàtica. S'hi exposen més de dues-centes obres que han deixat empremta en diferents generacions d’educadors, quan el paper i la paraula directa eren els únics mitjans per aprendre matemàtiques i per aprendre a ensenyar-les.
 
Les obres exposades formen part dels fons bibliogràfics de la Universitat de Barcelona, especialment dels CRAI Biblioteca de Matemàtiques i Biblioteca del Campus Mundet, però també de les biblioteques de Filosofia, Geografia i Història, de Lletres, de Física i Química, d’Economia i Empresa, de Biblioteconomia, de Belles Arts, del Pavelló de la República i del Dipòsit de Cervera. També s’hi pot veure un conjunt de llibres provinents de la Biblioteca de Rosa Sensat i un breu apartat dedicat a Ramon Llull per recordar la coincidència del Congrés amb l’Any Llull.
 
Juntament amb aquesta exposició, el CRAI Biblioteca de Matemàtiques acull l’exposició Calcular a mà-quina, amb una mostra d’àbacs, regles de càlcul i calculadores mecàniques que es poden manipular per veure com s’utilitzen, cedides pel col·leccionista de dispositius i aparells antics de càlcul, Josep Balsach Peig, així com diverses activitats matemàtiques programades en col·laboració amb el Congrés Català d’Educació Matemàtica.

# metadata.dc.rights[].value
cc-by (c) Universitat de Barcelona. CRAI, 2016

# metadata.dc.subject.other[].value
Universitat de Barcelona. CRAI Biblioteca de Matemàtiques

# metadata.dc.title[].value
Exposició: Llibres d’educació matemàtica a Catalunya (segle XX) al CRAI Biblioteca de Matemàtiques. Juliol 2016